Gevangene ontsnap uit aanhouding in LadysmithNkosingiphile Cyprian Mbatha Die KwaZulu-Natalse polisie het ŉ soektog van stapel gestuur na ŉ verdagte, wat teregstaan op aanklag van sakeroof, Dinsdag uit aanhouding by die Ladysmith-gevangenis ontsnap het. Maj. Thulani Zwane, provinsiale polisiewoordvoerder, het Donderdag gesê die verdagte, Nkosingiphile Cyprian Mbatha (23), het omstreeks 13:00 by die gevangenis se ingangsplek ontsnap. “Hy is deur die polisie na die gevangenis geneem vir aanhouding in die toesig van beamptes van korrektiewe dienste toe die voorval plaasgevind het,” het Zwane gesê. “Hy kon daarin slaag om die beamptes te ontwyk en het binne ’n oogwink van sekondes ontsnap.” Zwane het gesê die verdagte het ŉ rooi T-hemp en ŉ blou oorpak aangehad toe hy ontsnap het. Die publiek word versoek om nie die verdagte te konfronteer as hulle hom opmerk nie, maar eerder Crime Stop by 0860 010 111, of kapt. BR Mntambo by 036 638 3325 of 082 578 9348 te bel. Die ontsnapping word ondersoek.